Държавен вестник, бр. 113, 2002 г., стр. 35

Б Р О Й  113
Д Ъ Р Ж А В Е Н   В Е С Т Н И К
С Т Р .  35
11.6. Спешна хирургия.
При неотложни показания операции с малък, сре-
ден и голям обем и сложност, както и от областта на
високоспециализираната хирургия могат да бъдат из-
пълнявани като “спешни” (приложение № 3).
12. Стандарти за разрешен обем на дейности в съ-
ответствие с нивото на оборудване на ХО/клиники/бол-
ница, диагностичните възможности на болницата, кад-
ровата осигуреност и компетентност, интердисцип-
линарните консултации и дейности.
12.1. Обемът на хирургичните дейности, които
могат да се извършват в едно ХО/клиника/болница,
зависят от:
А. Оборудване:
а) на операционна зала
—стандартно;
—профилирано;
б) хирургичен инструментариум —стандартен;
—профилиран;
в) необходима допълнителна диагностична апара-
тура и техника—предоперативна, интраоперативна.
Б. Кадрова осигуреност (минимална задължител-
на) на ХО:
—оператор-хирург с основна специалност по лице-
во-челюстна хирургия;
—минимален брой хирурзи за ХО—трима, от които
един със специалност по лицево-челюстна хирургия и
един с орална хирургия.
В. Възможности за предоперативна и интраопера-
тивна диагностика в посочените нива за оказване на
медицинска помощ.
Г. Възможности за предоперативно интензивно
лечение, за избор на необходимата анестезия и за воде-
не на следоперативния период в отделение за интензив-
но лечение съгласно изискванията на медицински стан-
дарти “Анестезиология и интензивно лечение”.
13. Стандарти за обучение, квалификация и компе-
тентност на хирурга. Стандарти за хирургични клини-
ки/отделения, извършващи обучение.
13.1. Специализант по лицево-челюстна хирургия
може да бъде всеки дипломиран стоматолог и лекар,
назначен на ординаторска длъжност в хирургично отде-
ление по лицево-челюстна хирургия (хирургична клини-
ка, призната за база за обучение по тази специалност),
както и асистенти, работещи в катедрите по СЛЧХ.
Срокът за специализация е 4 години за завършили
“Стоматология” и 5 години за завършили “Медицина”.
13.2. За придобиване на специалност Лицево-челюст-
на хирургия и получаване право за явяване на изпит е
необходимо кандидатът да е работил 4 години за завър-
шилите стоматология, респ. 5 години за завършилите
медицина в акредитирана база за специалност по лице-
во-челюстна хирургия, след като има положени необ-
ходимия брой колоквиуми—шест.
13.3. След положен държавен изпит специализан-
тът придобива право на специалност по ЛЧХ и може да
извършва хирургични намеси, включени в “Списък на
оперативни интервенции, изпълними от специализант
с придобита специалност”.
13.4. Лицево-челюстният хирург придобива умение
да извършва хирургични намеси в ЛЧО, шията, както и
в други области на човешкото тяло, в обем на придоби-
тата компетентност след допълнителни курсове за обу-
чение и практическа работа в университетски клиники
(анатомия, УНГ, офталмология, пластика и изгаряния,
съдова хирургия, неврохирургия, онкология). Завърш-
ването на тематичен и практичен курс приключва с
даване на удостоверение.
13.5. Процесът на обучение на лицево-челюстния
хирург е постоянен и непрекъснат през целия му хирур-
гичен стаж. Формите на обучение по ЛЧХ се извърш-
ват чрез:
—клинична ординатура;
—докторантура;
—участие в научни прояви—конгреси, симпозиуми,
конференции и други с международен и национален
характер;
—участие в курсове за индивидуално обучение и след-
дипломна квалификация и др.
13.6. Адекватното и умело решаване на хирургични
проблеми от лицево-челюстния хирург изисква натруп-
ване на опит от активно лечение на болни със заболя-
вания в лицево-челюстната област и участие в специа-
лизирани срещи (онкологичен комитет и др.). Лицево-
челюстният хирург със статус на асистент или хабили-
тиран преподавател участва в научната и преподава-
телската дейност.
13.7. Лицево-челюстният хирург е подготвен да под-
помага решаването на проблеми в различни области на
човешката патология, произлезли в хода на лечението
(консултации и др.).
14. Стандарти за условия на работа и професио-
нална защита на персонала, изпълняващ хирургични
дейности.
14.1. Хирургичните дейности се осъществяват при
специфични условия на труд:
—повишена отговорност;
—силно умствено напрежение;
—физическо претоварване;
—условия за интоксикации;
—неустановено работно време по морално-етични
съображения и изисквания;
—ниско заплащане на висококвалифициран труд.
14.2. Хирургичните дейности се осъществяват в рам-
ките на петдневна работна седмица до 40 часа. Хирур-
гическите екипи имат право на намалено работно вре-
ме, работно време с променливи граници в съответст-
вие със спецификата на извършвания труд и съгласува-
но с ръководството на болничното заведение.
14.3. Хирургическите екипи имат право на допъл-
нително възнаграждение при полагане на извънреден и
спешен труд в рамките на работния график.
14.4. Професионалната защита на хирурзите се осъ-
ществява от ССБ и БЛС, както и от национални синди-
кални организации.
14.5. Членовете на хирургически екипи имат право
на професионална защита и парична компенсация при
професионални злополуки и заболявания, получени в
резултат на диагностични, лечебни и оперативни про-
цедури, изпълнявани върху хирургични пациенти.
14.6. Членовете на хирургическите екипи имат пра-
во на отказ за извършване на диагностични и лечебни
процедури в планов порядък при липса на необходими
защитни средства, гарантиращи безопасна работа на
персонала—ръкавици, защитни очила, престилки за ед-
нократна употреба и други.
14.7. Членовете на хирургическите екипи имат пра-
во на безплатно изследване, профилактика, лечение и
трудоустрояване при професионално заразяване и за-
боляване.
15. Списък на оперативните процедури, които трябва
да придобие кандидат за специалност по лицево-челюст-
на хирургия (стоматолог и лекар), и ред за придобиване
на специалността.
1. Оперативно отстраняване на ретинирани зъби,
мъдреци, зъби в малпозиция, фрактурирани зъби, зъб-
ни корени.
2. Гермектомии.
3. Кортикотомии.
4. Хемисекция.
5. Гингивектомия.
6. Отстраняване на лигавични рецесии.
7. Апикална остеотомия.
8. Френулотомии.
9. Подготовка на алвеоларния гребен за проте-
зиране.
10. Операции на меките тъкани на алвеоларния гре-
бен преди протезиране.
11. Задълбочаване на вестибулума и пода на устната
кухина преди протезиране.
12. Повдигане на алвеоларен гребен.
13. Цистектомии на одонтогенни и неодонтогенни
челюстни кисти.